
	ΠΡΟΔΙΑΓΡΑΦΗ
(Θα συμπληρωθούν οι γραμμές και θα αναφερθούν οι προδιαγραφές όπως αυτές αναφέρονται στις Τεχνικές Προδιαγραφές)
	ΑΠΑNΤΗΣΗ
(Θα πρέπει να συμπληρωθεί η λέξη ναι –σύμφωνα με τις τεχνικές προδιαγραφές)
	ΠΑΡΑΠΟΜΠΗ
(Θα καταγραφεί η σαφής παραπομπή σε σημείο της τεχνικής προσφοράς)

	ΓΕΝΙΚΑ

1. Η συντήρηση πραγματοποιείται από αδειούχο εγκαταστάτη – συντηρητή καυστήρων σύμφωνα με την ΥΑ ΟΙΚ 189533/07-11-2011.

2. Οι Τεχνίτες που θα απασχοληθούν με την συντήρηση των εγκαταστάσεων θέρμανσης, θα πρέπει να διαθέτουν τις κατάλληλες άδειες που προβλέπονται από την Ελληνική Νομοθεσία, αντίγραφα των οποίων θα κατατεθούν πριν την υπογραφή της σύμβασης.

3. Ο Ανάδοχος δεσμεύεται για την τήρηση όλων των κανονισμών ασφαλείας, των διαταγμάτων και νομοθετικών ρυθμίσεων σχετικά με τη λειτουργία και συντήρηση των εγκαταστάσεων λεβήτων – καυστήρων.

4. Η συντήρηση αφορά σε: 

· Τρεις (3) Λέβητες ατμού (>400 kW) και Ένα (1) Λέβητα νερού (<400 kW) του Νοσοκομείου, τους αντίστοιχους καυστήρες και τα παρελκόμενα τους. 

Η συντήρηση και ρύθμιση των συστημάτων θέρμανσης του Νοσοκομείου «ΑΓΙΟΣ ΠΑΥΛΟΣ», θα περιλαμβάνει την εκτέλεση των ακόλουθων εργασιών:


	
	

	Α. Εργασίες στους Καυστήρες

· Γραμμή Φυσικού Αερίου (Gas Train): Έλεγχος στεγανότητας, λειτουργικός έλεγχος και βαθμονόμηση ηλεκτροβανών ασφαλείας, έλεγχος λειτουργίας μανομέτρου, καθώς και καθαρισμός ή αντικατάσταση του φίλτρου αερίου αν χρειάζεται, σύμφωνα με τις οδηγίες του κατασκευαστή

· Γραμμή Πετρελαίου: Έλεγχος στεγανότητας της γραμμής πετρελαίου, καθαρισμός των μπεκ ψεκασμού (nozzles) ή αντικατάσταση αν χρειάζεται, καθαρισμός ή αντικατάσταση των φίλτρων αν χρειάζεται, καθώς και έλεγχος και ρύθμιση της πίεσης λειτουργίας της αντλίας πετρελαίου.

· Μηχανικά & Ηλεκτρολογικά Μέρη: Καθαρισμός της κεφαλής καύσης, των ηλεκτροδίων έναυσης και του αισθητήρα φλόγας (φωτοκύτταρο). Έλεγχος του ανεμιστήρα προσαγωγής αέρα και των πτερυγίων του, έλεγχος της απρόσκοπτης περιστροφής του ανεμιστήρα, έλεγχος της σύζευξης κινητήρα και των ντάμπερ αέρα (air damper)

· Ρύθμιση και βελτιστοποίηση καύσης λεβήτων: Να διενεργείται δύο φορές ετησίως (κατά την εαρινή περίοδο και πριν από την έναρξη της χειμερινής περιόδου λειτουργίας) έλεγχος, ρύθμιση και βελτιστοποίηση των παραμέτρων καύσης των λεβήτων, τόσο του συστήματος φυσικού αερίου όσο και του συστήματος πετρελαίου, με τη διενέργεια μετρήσεων καυσαερίων και την προσαρμογή της αναλογίας αέρα-καυσίμου, ώστε να διασφαλίζεται η βέλτιστη απόδοση της καύσης, η ενεργειακή αποδοτικότητα και η συμμόρφωση με τα ισχύοντα όρια εκπομπών. 
	
	

	Β. Εργασίες σε κάθε Λέβητα

· Ετήσιος Έλεγχος και  Καθαρισμός Εσωτερικού Λέβητα: Μια φορά τον χρόνο θα γίνεται αφαίρεση καυστήρα και άνοιγμα πόρτας λέβητα ώστε να γίνει μηχανικός καθαρισμός των αυλών (τούμπα) με τη χρήση συρματόβουρτσας και καθώς και του θαλάμου καύσης του λέβητα (απομάκρυνση αιθάλης/καπνιάς). Το διάστημα καθαρισμού του Λέβητα θα είναι εντός του διμήνου Μαΐου–Ιουνίου. Κατά την διάρκεια του καθαρισμού θα διενεργείται επίσης οπτικός έλεγχος διάβρωσης, έλεγχος συγκολλήσεων, έλεγχος της στεγανότητας της πόρτας του λέβητα (κατάστασης πυρίμαχου υλικού), καθώς και αντικατάσταση του κορδονιού στεγανοποίησης όπου απαιτείται.

· Ετήσιος Έλεγχος και Συντήρηση Καμινάδας:  Μία φορά τον χρόνο (εντός του διμήνου Μαΐου–Ιουνίου) θα διενεργείται έλεγχος ελκυσμού, επιθεώρηση των μονώσεων, έλεγχος των στηριγμάτων (και σύσφιξη τους αν απαιτείται) και των θυρίδων καθαρισμού, καθώς και καθαρισμός της καπνοδόχου από τα υπολείμματα της καύσης.

· Ετήσιος Έλεγχος και Συντήρηση φλοτέρ λεβήτων και δεξαμενής συλλογής συμπυκνωμάτων: Μία φορά τον χρόνο (εντός του διμήνου Μαΐου–Ιουνίου) θα γίνεται άνοιγμα των φλοτέρ, έλεγχος τους και καθαρισμός των συγκεντρωμένων καταλοίπων.

· Ετήσιος Έλεγχος και Συντήρηση Πιεζοστατών και Φυγοκεντρικών Ανεμιστήρων: Μία φορά τον χρόνο θα γίνεται λειτουργικός έλεγχος και καθαρισμός των πιεζοστατών και των εξαρτημάτων του (σαλίγκαρων πιεζοστάτη/μανόμετρου) καθώς και των φυγοκεντρικών ανεμιστήρων των λεβήτων. 

· Ανάλυση Καυσαερίων: Μηνιαία διενέργεια μετρήσεων με ηλεκτρονικό καυσαναλυτή σε όλους τους λέβητες. Έκδοση του επίσημου Φύλλου Ελέγχου & Συντήρησης με καταγραφή του βαθμού απόδοσης, του CO, CO2, NOx και της θερμοκρασίας καυσαερίων. Οι επισκέψεις θα γίνονται μία φορά το μήνα και το διάστημα μεταξύ δύο επισκέψεων δεν θα ξεπερνά τις τριάντα δύο (32) ημερολογιακές ημέρες. Ο ηλεκτρονικός καυσαναλυτής που χρησιμοποιείται για τις μετρήσεις θα πρέπει να διαθέτει ισχύον πιστοποιητικό διακρίβωσης από διαπιστευμένο φορέα ή τον κατασκευαστή. Εφόσον, η μέτρηση των καυσαερίων είναι εκτός των προβλεπόμενων ορίων θα γίνεται ρύθμιση των λεβήτων για την βελτιστοποίηση της καύσης. 

· Δύο φορές το χρόνο να γίνεται έλεγχος στεγανότητας υδραυλικών συνδέσεων, φλαντζών, βανών και συλλεκτών.

· Δύο φορές το χρόνο να γίνεται έλεγχος λειτουργίας των ατμοπαγίδων (steam traps), των βαλβίδων αντεπιστροφής και των βαλβίδων εκτόνωσης, όπου υπάρχουν.


	
	

	Γ. Εργασίες στους Αυτοματισμούς στα Συστήματα Ασφαλείας και στον Βοηθητικό Εξοπλισμό

· Ετήσιος Έλεγχος Διατάξεων Ασφαλείας: Μία φορά τον χρόνο θα διενεργείται λειτουργικός έλεγχος όλων των διατάξεων ασφαλείας του συστήματος, συμπεριλαμβανομένων των συστημάτων ανίχνευσης διαρροής φυσικού αερίου και διακοπής παροχής αερίου, των θερμοστατών λειτουργίας και ασφαλείας, των πιεζοστατών, των βαλβίδων ασφαλείας, των ασφαλιστικών με ελατήριο, των διακοπτών ροής (όπου υπάρχουν), των συστημάτων επιτήρησης φλόγας και της αλληλουχίας ασφαλούς λειτουργίας του καυστήρα, σύμφωνα με τις οδηγίες του κατασκευαστή.

· Ετήσιος Έλεγχος Αντλιών Πλήρωσης Λεβήτων: Μία φορά τον χρόνο θα διενεργείται έλεγχος της ορθής λειτουργίας των αντλιών πλήρωσης λεβήτων, συμπεριλαμβανομένου του ελέγχου θορύβου, κραδασμών, διαρροών, στεγανότητας, καθώς και της κατάστασης των εδράνων και των ηλεκτροκινητήρων τους.

· Ετήσιος Έλεγχος Ηλεκτρικών Πινάκων και Αυτοματισμών: Μία φορά τον χρόνο θα διενεργείται οπτικός και λειτουργικός έλεγχος των ηλεκτρικών πινάκων του λεβητοστασίου, συμπεριλαμβανομένης της σύσφιξης των ηλεκτρικών συνδέσεων, του ελέγχου θερμικών προστασίας, ασφαλειών, αυτοματισμών, καθώς και έλεγχος των αισθητηρίων θερμοκρασίας, των ελεγκτών και της ορθής λειτουργίας των συστημάτων αυτοματισμού της εγκατάστασης.
	
	

	Δ. Ανταλλακτικά και Αναλώσιμα Υλικά

 Όλα τα ανταλλακτικά και τα αναλώσιμα που τυχόν απαιτηθούν για την αποκατάσταση βλαβών ή τη συντήρηση του εξοπλισμού θα είναι καινούργια, αμεταχείριστα, άριστης ποιότητας και πλήρως συμβατά με τον εγκατεστημένο εξοπλισμό. Θα πληρούν τις τεχνικές προδιαγραφές και τις απαιτήσεις του κατασκευαστή του εξοπλισμού ή θα είναι ισοδύναμα ή ανώτερης ποιότητας και απόδοσης.

Πριν από την προμήθεια ή την τοποθέτηση οποιουδήποτε ανταλλακτικού, ο Ανάδοχος υποχρεούται να υποβάλλει στην Τεχνική Υπηρεσία έγγραφη τεχνική έκθεση, στην οποία θα περιγράφονται η διαπιστωθείσα βλάβη, η αιτία της, το προτεινόμενο ανταλλακτικό (με αναφορά κατασκευαστή, κωδικού και τεχνικών χαρακτηριστικών) και η σχετική τεχνική αιτιολόγηση. Η προμήθεια και αντικατάσταση των ανταλλακτικών θα πραγματοποιείται μόνο κατόπιν προηγούμενης έγγραφης έγκρισης της Τεχνικής Υπηρεσίας.

Το κόστος προμήθειας των ανταλλακτικών βαρύνει αποκλειστικά το Νοσοκομείο, ενώ η δαπάνη εργασίας για την τοποθέτησή τους περιλαμβάνεται στο τίμημα της σύμβασης.

Τον συντηρητή βαρύνει η αξία των διαφόρων μικροϋλικών της συντήρησης όπως:

· Λιπαντικά υψηλών θερμοκρασιών, αντισκωριακά και διεισδυτικά σπρέι.

· Στεγανοποιητικά σπειρωμάτων (τεφλόν, πάστα στεγανοποίησης).

· Μικρές φλάντζες, παρεμβύσματα (gaskets) και O-rings όπου απαιτούνται.

· Κορδόνι στεγανοποίησης πόρτας λέβητα (όταν απαιτείται αντικατάσταση λόγω συντήρησης).

· Βίδες, περικόχλια, ροδέλες, κοχλίες και λοιπά μικροεξαρτήματα στερέωσης. 

· Υλικά στερέωσης σωληνώσεων.

· Ακροδέκτες, κλέμες, δεματικά (tie-wraps) και μονωτική ταινία.

· Ασφάλειες (fuses) μικρής αξίας για τους πίνακες αυτοματισμού.

· Λάμπες ενδείξεων (pilot lamps) ηλεκτρικών πινάκων, όπου υπάρχουν.

· Υλικά καθαρισμού φίλτρων και λοιπών εξαρτημάτων.
	
	

	Ε. Υποχρεώσεις Αναδόχου 

· Διατήρησης Βιβλίου Παρακολούθησης: Ο Ανάδοχος, είναι υποχρεωμένος να διατηρεί για κάθε λέβητα ξεχωριστά, βιβλίο παρακολούθησης, όπου θα αναγράφονται όλες οι διενεργηθείσες συντηρήσεις και επισκευές. Μετά από κάθε επίσκεψη θα ενημερώνεται και θα υπογράφεται από τον Συντηρητή, το βιβλίο παρακολούθησης για το είδος της εργασίας που πραγματοποιήθηκε στην εγκατάσταση. 

· Υποβολή Φύλλου Συντήρησης: Μετά από κάθε συντήρηση, επισκευή ή ρύθμιση, ο συντηρητής υποχρεούται να συμπληρώνει και να υπογράφει το φύλλο συντήρησης, ένα αντίγραφο του οποίου θα αναρτάται στο χώρο του λεβητοστασίου και ένα θα διαβιβάζεται στην Τεχνική υπηρεσία του Νοσοκομείου. Ο συντηρητής υποχρεούται στο φύλλο συντήρησης να αναφέρει ενδεχόμενα προβλήματα, δυσλειτουργίες ή ελλείψεις του συστήματος θέρμανσης που ενδέχεται να επηρεάσουν την ασφαλή και αποδοτική λειτουργία του λεβητοστασίου. Προτείνει επίσης και ενδεδειγμένες κατά την άποψή του λύσεις, στον υπεύθυνο της εγκατάστασης. 

· Ανταπόκριση εντός 24 ωρών σε περίπτωση βλάβης: Ο Ανάδοχος συντηρητής εφόσον ειδοποιηθεί από την Τ.Υ. του Νοσοκομείου θα πρέπει να διαθέτει τεχνικό με δυνατότητα ανταπόκρισης εντός 24 ωρών, ανάλογα πάντα και με την σοβαρότητα της βλάβης.

· Μέτρα υγιεινής και ασφάλειας: Ο ανάδοχος συντηρητής είναι αποκλειστικά υπεύθυνος να λάβει όλα τα μέτρα υγιεινής και ασφάλειας που απαιτούνται για την ασφάλεια του προσωπικού του, του παρευρισκόμενου προσωπικού του νοσοκομείου και των παρευρισκόμενων στους χώρους όπου γίνονται οι εργασίες της σύμβασης.
	
	

	Δικαιολογητικά που πρέπει να κατατεθούν επί ποινή αποκλεισμού

Οι συμμετέχοντες οφείλουν, επί ποινή αποκλεισμού, να υποβάλουν τα ακόλουθα δικαιολογητικά: 

· Απαραίτητη προϋπόθεση για τη συμμετοχή του ενδιαφερομένου στο διαγωνισμό είναι να επισκεφτεί τις εγκαταστάσεις του Νοσοκομείου, για να λάβει πλήρη γνώση του εξοπλισμού και των χώρων εγκατάστασης του κεντρικού συστήματος θέρμανσης. Κατόπιν της επίσκεψης, η Τεχνική Υπηρεσία θα χορηγήσει την Βεβαίωση στην οποία να φαίνεται ότι ο υποψήφιος έλαβε γνώση του κεντρικού συστήματος θέρμανσης, που θα πρέπει να υποβληθεί στο διαγωνισμό. Η επίσκεψη θα πραγματοποιείται κατόπιν συνεννόησης με την Τεχνική Υπηρεσία έως μία (1) εργάσιμη ημέρα πριν την καταληκτική ημερομηνία υποβολής προσφορών.

·  Ο υποψήφιος ανάδοχος θα πρέπει να καταθέσει Πιστοποιητικό εγγραφής στο οικείο Επιμελητήριο Από το οποίο να προκύπτει ότι η επιχείρηση ασκεί δραστηριότητα σχετική με: συντήρηση λεβήτων, καυστήρων, και εγκαταστάσεων θέρμανσης.

· Ο υποψήφιος ανάδοχος θα πρέπει να υποβάλλει άδεια Αρχιτεχνίτη ή Εργοδηγού Τεχνικού Εγκαταστάσεων Καύσης. 

· O υποψήφιος ανάδοχος θα πρέπει να καταθέσει υπεύθυνη δήλωση με το τεχνικό προσωπικό που θα απασχοληθεί και τις άδειες του κάθε τεχνικού.

· O υποψήφιος ανάδοχος θα πρέπει να καταθέσει υπεύθυνη δήλωση ότι διαθέτει κατάλληλο συνεργείο, εξοπλισμό, όργανα μέτρησης, και ότι έχει δυνατότητα επέμβασης εντός 24 ωρών σε περίπτωση έκτακτης ανάγκης. 

· Ο υποψήφιος ανάδοχος θα πρέπει να υποβάλλει σε ισχύ Πιστοποιητικό Διαχείρισης Ποιότητας ISO 9001:2015. 

· Ο υποψήφιος ανάδοχος θα πρέπει να καταθέσει τουλάχιστον δύο (2) συμβάσεις ή βεβαιώσεις καλής εκτέλεσης συμβάσεων συντήρησης κεντρικής θέρμανσης από Νοσοκομεία ή άλλους Δημόσιους οργανισμούς που ολοκλήρωσε τα τελευταία πέντε χρόνια. 

· Κάθε διαγωνιζόμενος και συνεπώς ο Ανάδοχος, με μόνη την υποβολή της προσφοράς του, αναγνωρίζει ότι οι αναφερόμενες Τεχνικές Προδιαγραφές είναι κατάλληλες και επαρκείς για την εκτέλεση του αντικειμένου της σύμβασης και ότι αναλαμβάνει κάθε υποχρέωση, κίνδυνο ή συνέπεια που απορρέει από την εφαρμογή τους.
	
	

	
	
	


